cyanic-selkie/wikianc huggingface dataset:
Dipteri
Dipteri (Dipterus) ir izmirušu dipterīdveidīgo zivju ģints no divējādelpojošo zivju virskārtas. Ģinti 1828. gadā aprakstīja britu ģeologi Roderiks Merčisons un Ādams Sedžviks. Šīs zivis dzīvoja devona periodā un bija izplatītas Eiropā, Ziemeļamerikā un Austrālijā. Arī Latvijas devona nogulumos ir sastopamas dipteru fosilās paliekas (piem. Dipterus serratus  no narvas svītas nogulumiem. ) Ģints tipveida suga ir Dipterus valenciennesi. Ģintī ir virs 20 sugām. Dipteri ir dipterīdu dzimtas tipveida ģints.
Me at the zoo
Sabiedrības viedoklis
2019. gada nogalē Javeda Youtube konts tika uzlauzts, kur apraksts tika papildināts ar šādām piezīmēm: "sub2sub kthxbai -- fast and loyal if not i get a subs back i will unsubs your cahnnel; (Credit: The name of the music playing in the background is Darude - Sandstorm)," kā arī komentāru sadaļā ātri parādās komentāri mēstuļu formātā. Lai gan tā nav pirmā reize, kad kanāls ticis uzlauzts, toties šis notikums ir izraisījis plašu viedokļu vētru sociālajos tīmekļos.
Dipteri
Morfoloģija
Dipteri bija sīkas un vidēji lielas zivis ar horizontāli saplacinātu galvu un platu purnu. Etmoīdo vairogu veido vienlaidus klājums. D kauli ir viens vai vairāki. Parasfenoīds ir rombisks, bez aizmugurējā izauguma. Aukslēju kvadrāta un mekkeļa kauli pārkaulojas. Galvas segkauli un zvīņas ir klāti ar kosmīna slāni, ar raksturīgām cilpveidīgām rezorbcijas līnijām (Vestolla līnijas). Zobu aparātu veido trīsstūrveidīgas pāra pterigoīdās un preartikulārās zobu plātnes ar 5-15 zobiņu vai ķīļu rindām, kas radiāli iziet no virsotnes punkta. Pterigoīdās plātnes ir plakanas, satuvinātas vai saaugušas pa viduslīniju. Preartikulārās plātnes vienmēr ir atdalītas un izliektas. Zobi uz plātnēm ir sīki, apaļīgi un no malām saplacināti. Uz muguras ir divas patstāvīgas muguras spuras, kas atbīdītas tālu atpakaļ. Astes daļa ir īsa.
Mājdzemdības
Ārpusstacionāra dzemdības — dzemdības, kuras nenotiek dzemdību iestādē.
Plānotas ārpusstacionāra dzemdības — dzemdības, kuras ar iepriekšēju nodomu nenotiek tām paredzētajā dzemdību iestādē. Tajās piedalās vecmāte, ārsts vai citi (medicīnas darbinieki, ģimenes locekļi u. t. t.). Bieži sauktas par mājdzemdībām.
Vēsturiski ir notikušas mājās. Tikai pēc Otrā pasaules kara var runāt par stacionāru dzemdībām. 20. gadsimta beigās vecmātes tika atzītas par augsti klasificētiem profesionāļiem dzemdniecībā. Tomēr 21. gadsimtā medicīnas uztvere par grūtniecību un dzemdniecību kā potenciāli patoloģiski bīstamu procesu joprojām dominē. To ietekmē arī vecmātes, kuras strādā slimnīcās. Pasaules Veselības Organizācija iesaka dabisku, normālu un cilvēcisku bērnu dzimšanu. Latvijā līdz 2006. gadam sievietēm, kas izlēma dzemdēt ārpus stacionāra, bija problēmas reģistrēt bērna dzimšanu. Šobrīd to reglamentē Ministru Kabineta noteikumi Nr. 611, kuros noteikts, ka plānotas ārpusstacionāra dzemdības var sniegt persona, kuras klasifikācija un izglībība ir tiesīga sniegt plānotas ārpusstacionāra dzemdības; personas pienākums ir informēt dzemdētāju par dzemdību norisi un sarežģījumiem; personai, kura veic plānotu ārpusstacionāra dzemdību pieņemšanu jānodrošina obligātais aprīkojums; ka arī nepieciešamības gadījumā nodrošināt dzemdētājas pārvešanu uz stacionāru 30 minūšu laikā, pavadot dzemdētāju. Ar šo likumu Latvijas valsts ir noteikusi, ka dzemdības ārpusstacionāra dzemdības ir likumīgs un regulēts process.
Plānotas ārpusstacionāra dzemdības ir atbalstāma izvēle tikai zema riska grupas grūtniecēm. Kritēriji dzemdētāju izslēgšanai bija vecums, hroniskas saslimšanas, iedzimtas slimības, anēmija grūtniecības laikā, aborti anamnēzē, jaundzimušā ķermeņa masa mazāka par 2500g, sarežģījumi iepriekšējās dzemdībās, rētas uz dzemdes anamnēzē, dzemdes patoloģijas, sarežģījumi grūtniecības laikā, infekcijas slimības grūtniecības laikā, STS anamnēzē, skeleta attīstības anomālijas, gestācijas laiks mazāks par 37.nedēļām un lielāks par 42. nedēļām.
Žersons Rodrigešs
Žersons Rodrigešs Koreira Leals (pt, dzimis ) ir Portugāles izcelsmes Luksemburgas futbolists, spēlē pussarga pozīcijā, Luksemburgas futbola izlases dalībnieks. Kopš 2019. gada Rodrigešs pārstāv Ukrainas Premjerlīgas komandu FC Dynamo Kyiv.
Kabula (upe)
Kabula (ps, prs) ir apmēram 700 kilometrus gara Indas labā krasta pieteka Afganistānā un Pakistānā.
Iztece Hindukuša dienvidu nogāzēs. Tek austrumu virzienā. Lielākās pietekas - Logara, Pandžšēra, Konara un Svata. Ietek Indā pie Atokas. Upes krastos atrodas Kabula, Džalālābāda, Pešāvara. Uz upes vairāki aizsprosti. Lejtecē, Pakistānas teritorijā, apmēram 120 kilometrus kuģojama.
OGLE-TR-132b
OGLE-TR-132b ir karstā jupitera tipa citplanēta, kas riņķo ap zvaigzni OGLE-TR-132, kas atrodas 1585 pc attālumā no Zemes Kuģa Ķīļa zvaigznājā. Planētas vidējais attālums no zvaigznes ir tikai 0,03 AU un gads uz tās ilgst tikai 40,557 stundas. Tuvums centrālajai zvaigznei uz planētas nodrošina lielu karstumu, kas nav piemērots dzīvībai. Ja Zeme riņķotu pa to pašu orbītu, pa kuru riņķo OGLE-TR-132b, tad uz tās būtu 1901 °C liels karstums — pietiekami, lai izkausētu tēraudu.
Planētas masa ir 1,144 reižu lielāka un rādiuss ir 1,175 reizes lielāks par Jupiteru. Gravitācija uz tās 2,1 reizi pārsniedz Zemes pievilkšanas spēku.
Planētu atklāja 2004. gada 14. aprīlī.
Šezam!
"Šezam!" (en) ir 2019. gada ASV supervaroņu filma, kuras režisors ir Devids F. Sandbergs. Filma ir balstīta uz DC Comics tāda paša nosaukuma tēlu. Šī ir DC Extended Universe septītā daļa.
Galvenās lomas filmā atveido Zaharijs Levi, Ašers Endžels, Marks Strongs, Džeks Dilans Greizers un Džimons Honsū. Filmas pirmizrāde notika Toronto.
Radzivila hronika
Radzivila hronika (be) jeb tā sauktā Kēnigsbergas hronika ir apmēram 13. gadsimta sākumā baznīcslāvu valodā uzrakstīts vairāku senāku Kijevas Krievzemes hroniku apkopojums ar 617 miniatūrām. Tas ir vecākais senkrievu hroniku apkopojums, kurā ietilpst Pagājušo gadu vēsture un sekojošie notikumi līdz 1206. gadam. 15. gadsimtā pārrakstītais rokraksts pirmo reizi iespiests 1767. gadā.
Tapšana un atrašana
Hronika uzrakstīta 13. gadsimtā, to 15. gadsimtā pārrakstījis kāds Lietuvas dižkunigaitijas mūks, domājams, Navahrudakas vai Smoļenskas apkārtnē. Staņislavs Zenovevičs hronikas norakstu uzdāvināja Viļņas vaivadam Janušam Radzivilam (1612—1655), pēc kura nāves to ieguva viņa brālēns Boguslavs Radzivils (1620—1669). 1671. gadā rokrakstu uzdāvināja Kēnigsbergas bibliotēkai. Septiņgadu kara laikā Krievijas impērijas karaspēks uz laiku ieņēma Kēnigsbergu un nolaupīja rokrakstu, kurš kopš 1758. gada glabājas Pēterburgas Zinātņu akadēmijas bibliotēkā.
Saturs
Radzivila hronika patiesībā ir trīs senāku hroniku norakstu apkopojums:
Maskavas Garīgajā akadēmijā glabājās rokraksts, kurā Radzivila hronikas tekstam bija pievienots apraksts par tālākajiem notikumiem līdz 1419. gadam.
Van der Pūls
Van der Pūls var būt:
Lorupes iela
Lorupes iela var būt:
Sondrio province
Sondrio province ir viena no 110 Itālijas provincēm  valsts ziemeļos, Lombardija reģionā pie Itālijas robežas ar Šveici. Tās administratīvais centrs un lielākā pilsēta ir Sondrio. Provinces kopējā platība ir 3212 km2, 2012. gada beigās tajā dzīvoja 183 392 iedzīvotāji. Sondrio province sīkāk iedalās 78 komūnās.
Igaunijas Nacionālais muzejs
Muzeja ekspozīcija sevī ietver igauņu tautas vēsturi, ikdienu un tradīcijas, somugru un Igaunijas mazākumtautību vēsturi un mūsdienu kultūru. Tajā izstādīti visu Igaunijas reģionu tautastērpi. Koka alus kausu kolekcija demonstrē tradicionālos zemnieku svētkus un brīvdienas. Ekspozīcijā izstādīts liels daudzums rokdarbu, no austiem paklājiem līdz lina galdautiem.
Vēsture
Muzejs tika atvērts Rādi ciemā Tartu apkaimē 1922. gadā un muzeja direktors bija somu etnogrāfs Ilmari Manninens. Manninens kopš 1919. gada strādāja Tartu Universitātē.
1940. gadā Rādi ciemā uzbūvēja Tartu lidlauku. Muzeja ēku iznīcināja Tartu operācijas laikā Otrā pasaules kara laikā. Pēc kara lidlauks ieguva slepenības statusu un tajā bāzējās padomju armijas bumbvedēji, tādēļ muzejs netika atjaunots. Muzeja eksponāti tika noglabāti baznīcās un citās vietās visā pilsētā.
2005. gadā Igaunijas Kultūras ministrija un Igaunijas Arhitektu apvienība izsludināja starptautisku konkursu Igaunijas Tautas muzeja jaunās ēkas projektam. Konkursā uzvarēja dažādu valstu arhitektu sadarbības projekts Memory Field.
2016. gada 29. septembrī notika muzeja jaunās ēkas atklāšana.
Aleksandrs Rodčenko
Aleksandrs Rodčenko (dzimis, miris ) bija krievu gleznotājs, grafiķis, tēlnieks, fotogrāfs, teātra un kino mākslinieks. Viens no konstruktīvisma pamatlicējiem. Padomju reklāmas un dizaina pamatlicējs. Darbojās kopā ar sievu - mākslinieci Varvaru Stepanovu. Sevišķi pazīstami ir Rodčenko darbi, kas radīti 20. gadsimta divdesmitajos gados.
Minskas automobiļu rūpnīca
Minskas automobiļu rūpnīca (be; pazīstama ar zīmolu MAZ) ir Baltkrievijas autobūves uzņēmums, kas ražo kravas un specializētās automašīnas, autobusus, trolejbusus un piekabes. Ietilpst pārvaldītājsabiedrībā BelavtoMAZ. Uzņēmuma galvenais birojs atrodas Minskā. Rūpnīca dibināta 1944. gadā.
Vēsture
1942. gadā vāciešu okupētajā Minskā Daimler-Benz izveidoja rūpnīcu Gross-K-Werk automašīnu un tanku remontam. Tajā nodarbināja vairāk nekā 500 cilvēku, un tā kļuva par vienu no lielākajām rūpnīcām okupētajā Austrumeiropā.
A+
A+ ir latviešu repera PRUSAX debijas studijas albums. To 2019. gada 23. septembrī izdeva New Wavy Records. Albums ir 34 minūtes garš, un tā galvenais singls ir “Pirmais Līgā". Albumā piedalās vairāki viesmākslinieki — Ozols, rolands če, xantikvariāts, Steps, Teacha un Trench Mafia Locco. A+ vizuāli parāda PRUSAX grūto dzīvi skolā, rādot viņa sliktās attiecības ar skolotājiem, rādot viņa huligāniskos darijumus, sakot ka viņam nevajag skolu.
Minskas automobiļu rūpnīca
Vēsture
Pēc Sarkanās Armijas ienākšanas, 1944. gada 9. augustā PSRS Aizsardzības valsts komiteja izdeva pavēli par automontāžas rūpnīcas izveidi Minskā. Tā tika izveidota uz bijušās Gross-K-Werk bāzes. Līdz kara beigām šeit tika montētas kravas mašīnas GMC un Studebaker, kuras pēc lendlīza vienošanās piegādāja no ASV. Tika būvēti jauni rūpnīcas korpusi.
A+
Singli
Pirms albuma izdošanas, PRUSAX izdeva četrus singlus. Pirmais singls bija "Pirmais Līgā", izdots 2018. gada 1. decembrī, dziesmu producēja Gen$hi. Otrais singls bija "Repa Spēles Terorists", izdots 2019. gada 1. aprīlī, dziesmu producēja Ingus Rutulis. Trešais singls bija "Arigato", kurā piedalās reperis Steps, izdots 2019. gada 20. maijā, dziesmu producēja Ingus Rutulis. Ceturtais singls bija "Moshpit", izdots 2019. gada 2. augustā.
Minskas automobiļu rūpnīca
Vēsture
1947. gadā rūpnīca pēc Jaroslavļas automobiļu rūpnīcā izstrādātās dokumentācijas izlaida pirmos pašizgāzējus MAZ-205 (JAZ-205). Vēlāk Minskas rūpnīcai tika nodota visu JAZ-200 sērijas divu asu modeļu ražošana. 1948. gadā pabeigta rūpnīcas pirmā, bet 1950. gadā — otrā kārta. 1951. gadā izlaisti 25 tūkstoši mašīnu gadā.
1965. gadā sākta pašu izstrādātas kravas mašīnu sērijas MAZ-500 sērijveida izlaišana. 1970. gadā izlaists modernizētais modelis MAZ-500A.
1991. gadā rekonstruēts galvenais konveijers. 1992. gadā sākta autobusu ražošana. 1997. gadā sākta MAZ-5440 saimes ražošana. 1997. gadā ar Vācijas MAN izveidots kopuzņēmums MAZ-MAN kravas automašīnu ražošanai. 1999. gadā sākta trolejbusu ražošana.
Lorupes iela (Rīga)
Lorupes iela ir iela Rīgā, Vidzemes priekšpilsētā, Teikā un Juglā. Tā sākas pie krustojuma ar Ūdeļu ielu un beidzas krustojumā ar Mazo Juglas ielu. Ielas garums ir 627 metri.
OGLE-TR-56
Zvaigznes masa ir 1,17 MSUN, un tās rādiuss ir 1,32 RSUN. Zvaigznes temperatūra ( 5820 K jeb 5547 °C) ir apmēram tāda pati kā Saulei, tāpēc zvaigzne izstaro gaismu, kura pēc spektrālā sastāva ir līdzīga Saules gaismai.
Zotovs
Zotovs (ru, sieviešu dzimtē Zotova (ru)) ir krievu cilmes uzvārds. Cilvēki ar šo uzvārdu:
Leslija Menvila
Leslija Enna Menvila (en, dzimusi ) ir angļu aktrise.
Bieži sadarbojusies ar kinorežisoru Maiku Lī, ieguvusi Londonas kino kritiķu apļa balvas kā gada labākā britu aktrise par lomu Lī filmās All or Nothing (2002) un "Vēl viens gads" (2010), par pēdējo ieguvusi arī ASV Nacionālās kinokritiķu padomes balvu kā labākā aktrise. Tikusi nominēta Amerikas Kinoakadēmijas balvai kategorijā "Labākā aktrise otrā plāna lomā" par lomu filmā "Neredzamais pavediens" (2017). Tāpat viņa ir četras reizes nominēta BAFTA kino balvai, tostarp par lomu situāciju komēdijā Mum (2016–2019).
Filmējusies daudzās filmās, tostarp arī filmā "Melnā feja Malefisenta" (2014) un filmas 2019. gada turpinājumā, kā arī filmā Ordinary Love (2019), "Herisas kundze dodas uz Parīzi" (Mrs. Harris Goes to Paris, 2022). Attēlojusi lomas televīzijas seriālos "Pasaule liesmās" (World on Fire, 2019–), "Žagatas slepkavības" (Magpie Murders, 2022–). 2022. gadā Menvila atveidoja princesi Margarētu Netflix seriāla "Kronis" piektajā un sestajā sezonā.
Menvila savas teātra karjeras laikā ir atveidojusi nozīmīgas lomas lugās As You Like It (1985), Les Liaisons Dangereuses (1986), His Dark Materials (2005), The Alchemist (2006), All About My Mother (2007) un Six Degrees of Separation (2010). Nominēta Olivjē balvai par lomu Lī 2011. gada lugā Grief, 2014. gadā par lomu lugā Ghosts viņa saņēma Olivjē balvu kā labākā aktrise.
Pāpani
Valsts aizsargājamie kultūras pieminekļi ciema apkārtnē: Pāpānu viduslaiku kapsēta (Kapu kalniņš).
Lotto Park stadions
Lotto Park stadions ir stadions Briselē, Beļģijā. Stadionā ir 21 500 sēdvietas un tajā savas mājas spēles aizvada Briseles "Anderlecht". Tas uzcelts 1917. gadā un iesākumā saucās Emila Versē stadions (stade Emile Versé), kāda sponsora vārdā. No 1983. gada līdz 2019. gadam stadions tika ievērojami pārbūvēts un to nosauca "Anderlecht" prezidenta Konstanta Vandena Stoka vārdā (stade Constant Vanden Stock).
Bobslejs 2022. gada ziemas olimpiskajās spēlēs — divnieki vīriešiem
Pirmo reizi 2022. gada olimpisko spēļu laikā visas olimpiskās medaļas izcīnīja vienas valsts pārstāvji — Vācijas bobslejistu komandas. Olimpisko zelta medaļu ieguva Frančesko Frīdrihs un Torstēns Margiss (finiša laiks — 3:56.89), sudraba medaļu ieguva Johanness Lohners un Floriāns Bauers (finiša laiks — 3:57.38), bet bronzas medaļu ieguva Kristofs Hafers un Matiass Zommers (finiša laiks — 3:58.83). Frīdrihs ar Margisu aizstāvēja savu olimpisko zelta medaļnieku titulu, ko izcīnīja iepriekšējās 2018. gada Phjončhanas spēlēs. Savukārt pārējiem šīs bija pirmās olimpiskās medaļas.
Kvalifikācija
Bobsleja divnieku disciplīnā vīriešiem bija pieejamas 30 divnieku kvalifikājas kvotas. Kvalifikācija tika noteikta, pamatojoties uz pasaules rangu 2021./2022. gada sezonā no 2020. gada 15. oktobra līdz 2022. gada 16. janvārim. Pilotiem ir jābūt piedalījušies sešās dažādās sacīkstēs trīs dažādās trasēs un jābūt ierindotiem vismaz piecās no šīm sacīkstēm. Turklāt pilotam ir jābūt starp 50 labākajiem vīriešu sacensībās.
Rezultāti
Sportistēm bija jāveic četri braucieni. Finiša laiks sportistiem tika aprēķināts, saskaitot visu četru braucienu laikus kopā.
Pārstāvētās valstis un sportisti
Sacensībās startēja 61 sportists (30 komandas) no 19 valstīm.
Iekavās norādīts sportistu skaits no attiecīgās valsts.
Fast Times at Ridgemont High
Fast Times at Ridgemont High ir 1982. gada ASV kinokomēdija, kuras režisore ir Eimija Hekerlinga, bet scenārija autors Kemerons Krovs, kurš to balstīja uz savu 1981. gada grāmatu Fast Times at Ridgemont High: A True Story, ko viņš sarakstīja, deviņus mēnešus slepeni pavadot vidusskolā Sandjego. Filmā galvenās lomas atveido Šons Penns, Dženifere Džeisone Lī, Džadžs Reinholds, Fēbe Keitsa, Braiens Bakers, Roberts Romanuss, Rejs Volstons, Amanda Vaisa, Skots Tomsons un Vinsents Skieveli.
Filmas Fast Times at Ridgemont High pirmizrāde notika un to izplatīja Universal Pictures. Filma saņēma pozitīvas kritiķu atsauksmes, tīmekļa vietnē Rotten Tomatoes tai ir 78% vērtējums. 2000. gadā Amerikas Kinoinstitūts to iekļāva savā 100 smieklīgāko filmu saraksta 87. vietā. Entertainment Weekly to nosauca arī par otru visu laiku labāko vidusskolas filmu. 2005. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".
Filmā parādās arī vairāki jaunie aktieri, kas vēlāk kļuva slaveni, kā Nikolass Keidžs, Ēriks Stolcs, Forests Vaitekers un Entonijs Edvardss (Keidžam un Stolcam tā bija kino debija).
Valsts aizsargājamie kultūras pieminekļi Alūksnes novadā
Šajā lapā apkopoti valsts aizsargājamie kultūras pieminekļi Alūksnes novadā.
Jaroslavs Seiferts
Jaroslavs Seiferts (dzimis, miris ) bija čehu dzejnieks un žurnālists, 1984. gada Nobela prēmijas literatūrā laureāts.
Biogrāfija
Dzimis 1901. gadā Prāgas priekšpilsētā Žižkovā (tagad Prāgas daļa) strādnieku ģimenē. Pievērsies komunisma idejām, strādājis par žurnālistu un redaktoru vairākos kreisajos izdevumos. 20. gados bijis viens no Čehoslovākijas literārā avangarda redzamākajiem pārstāvjiem. Tulkojis franču dzeju. 1929. gadā izslēgts no Čehoslovākijas Komunistiskās partijas par tās kritiku. Kopš 1949. gada Seiferts pievērsās tikai literārajai darbībai. Saņēmis vairākus valsts apbalvojumus, sešdesmito gadu beigās ievēlēts par Čehoslovākijas Rakstnieku savienības priekšsēdētāju. 1984. gadā saņēmis Nobela prēmiju literatūrā "...par dzeju, kas svaigi, jutekliski un ar bagātīgu izdomu rāda gara nelokāmības un cilvēka daudzpusības atbrīvojošo tēlu."
Jaroslavs Seiferts miris 1986. gadā Prāgā.
Vladimirs Jugovičs
Vladimirs Jugovičs (sr, dzimis ) ir bijušais Serbijas futbolists, spēlēja pussarga pozīcijā, bijis Dienvidslāvijas futbola izlases dalībnieks.
Jaroslavs Seiferts
Darbu tulkojumi latviešu valodā
Latvijā Jaroslava Seiferta dzejoļi publicēti vairākkārt. Žurnālā "Jauno Trauksme" 1930. gada 1. numurā publicēts dzejolis "Miss Gada-Nigi" Martas Grimmas atdzejojumā. Četri viņa dzejoļi iekļauti M. Grimmas sastādītajā un atdzejotajā antoloģijā "Čehu lirika" (1932).
Vladimirs Jugovičs
Savas karjeras laikā pārstāvējis klubus Dienvidslāvijā, Itālijā, Spānijā, Francijā, Austrijā un Vācijā. Vislielākos panākumus guvis ar Dienvidslāvijas komandu Red Star Belgrade, ar kuru viņš trīs reizes kļuva par valsts čempionu un 1991. gadā ieguva Eiropas kausa trofeju, kā arī ar Itālijas komandu Juventus, ar kuru viņš 1997. gadā uzvarēja Serie A un 1996. gadā uzvarēja UEFA Čempionu līgā.
Lielie Strodi (Varakļānu pagasts)
Apdzīvotā vieta atrodas nomaļus no valsts autoceļiem, Brieža grāvja krastā. Upes pretējā krastā atrodas Murmastienes pagasta ciems Lielie Strodi.
Vladimirs Jugovičs
Ar Dienvidslāvijas futbola izlasi piedalījies 1998. gada FIFA Pasaules kausā un 2000. gada Eiropas čempionātā.
Sasniegumi
Red Star Belgrade
Sampdoria
Juventus
Monaco
Jaroslavs Seiferts
Darbu tulkojumi latviešu valodā
Pēc Nobela prēmijas saņemšanas, par spīti padomju varas noraidošajai attieksmei pret Seiferta vārdu, fragmenti no poēmas "Mēra stabs" Rūtas Ventas un Ulda Bērziņa atdzejojumā publicēti 1984. gadā (Literatūra un Māksla, 1984, 14.dec., 13.lpp.). Trimdas periodikā publicēti dzejoļi "Tikai vecumdienās es..." (atdz. Ārijs Vasko, "Latvija", 1984, 29. okt.) un "Ardievu tagad" (atdz. Aina Kraujiete, "Laiks", 1984, 3. nov.).
Pēc vairākiem gadiem seko arī dzejoļi no krājuma "Haleja komēta" (Latvju Teksti, Nr.7, 26.-28.lpp.) ar atdzejotāja Ulda Bērziņa ievadvārdiem 2012. gadā. Bērziņa atdzejojumā izdota arī Jaroslava Seiferta dzejas izlase latviešu valodā "Mēra stabs / Skūpstu grāmata" (2015), tā 2015. gadā iegūst žurnāla "Latvju Teksti" balvu dzejā.
Beļģijas eiro monētas
Beļģijas eiro monētas ir eiro monētas, kuras izdevusi Beļģija.
Valsts puses izskats
Uz Beļģijas eiro monētu valsts puses attēlots Beļģijas karalis. Līdz 2013. gadam valdīja karalis Alberts II, kurš atkāpās no troņa par labu savam dēlam Filipam, tāpēc paredzams, ka monētu dizains tiks mainīts uz jaunā karaļa attēlu. Beļģijas monētu sākotnējais dizains neatbilda jaunākajām eiro dizaina rekomendācijām, tāpēc pēc 2008. gada izdotajām monētām ir nedaudz mainīts dizains — kalšanas gads un karaļa monogramma pārvietota uz iekšpusi, pievienoti burti BE, kas ir valsts nosaukuma saīsinājums. Tāpat tika pievienotas kaltuves un meistara zīmes, kā arī karaļa portrets tika atjaunināts, lai atbilstu izmaiņām viņa izskatā. Tomēr, tā kā 2008. gada beigās tika pieņemta jauna rekomendācija saskaņā ar kuru monarha portretu var atjaunināt tikai reizi 15 gados, uz no 2009. gada kaltajām monētām atkal tika izmantots iepriekšējais karaļa portrets, saglabājot pārējās izmaiņas.
2 eiro apgrozības piemiņas monētas
Beļģija 2 eiro piemiņas monētas izdod kopš 2005. gada. Beļģija ir izdevusi ne tikai individuāli izvēlētas tematikas monētas, bet arī trīs Eiropas ekonomiskajai vienotībai veltītas monētas, kuras izdeva visas eirozonas valstis kopā. Turklāt Beļģija ir izdevusi vairākas zelta un sudraba piemiņas monētas, kas nav paredzētas apgrozībai.
Īpašas iezīmes
Uz Beļģijas monētām ir kaltuves zīme un meistara zīme. Kaltuves zīme ir Briseles aizstāvja erceņģeļa Miķeļa galva. Meistara zīme ir svari, tā pieder Romēnam Koenam. Uz standarta apgrozības monētām šīs zīmes parādās tikai kopš 2008. gada. Uz 2005. gada 2 eiro apgrozības piemiņas monētas ir stilizēti tās dizaina autora Lika Lijksa iniciāļi.
Augstais kalns (Dzērbenes pagasts)
Augstais kalns ir pilskalns Cēsu novadā Dzērbenes ciemā. Izvietojies Dzērbes upes krastā starp Mācītājmuižas un Kapsētas ezeriem.
Varēzes province
Varēzes province ir viena no 110 Itālijas provincēm  valsts ziemeļos, Lombardijas reģionā pie Itālijas robežas ar Šveici. Tās administratīvais centrs un lielākā pilsēta ir Varēze. Provinces kopējā platība ir 1199 km2, 2012. gada beigās tajā dzīvoja 888 811 iedzīvotāji. Varēzes province sīkāk iedalās 139 komūnās.
Pāpas
Pāpas (arī Papki) ir ciems Sakstagala pagastā, Rēzeknes novadā. Atrodas 239 km attālumā no Rīgas.
Kerija Kondone
Kerija Kondone (en, dzimusi ) ir īru aktrise.
Kondone ir jaunākā aktrise, kas ir atveidojusi Ofēliju lugā "Hamlets" (2001—2002). Vēlāk piedalījusies televīzijas seriālos Rome (2005—2007), "Labāk zvaniet Solam" (2015—2022), kā arī vairākās Marvel Cinematic Universe filmās.
Kondone vairākkārt sadarbojusies ar Mārtinu Makdonu, piedaloties viņa lugās "Inišmoras leitnants" (The Lieutenant of Inishmore, 2001) un "Klibais no Inišmānas" (The Cripple of Inishmaan, 2009), kā arī viņa režisētajās filmās "Trīs paziņojumi pie Ebingas Misūri štatā" (2017) un "Inišerinas Banšī" (2022), par ko saņēmusi gan BAFTA kino balvas, gan Amerikas Kinoakadēmijas balvas nomināciju kategorijā "Labākā aktrise otrā plāna lomā".
Valsts meža dienests
Valsts meža dienests (VMD) Latvijā ir tiešās pārvaldes valsts iestāde, kuras mērķis ir nodrošināt meža un meža nozares pastāvēšanu. Dienests atrodas zemkopības ministra pakļautībā, kuru tas īsteno caur Zemkopības ministrijas starpniecību. Dienesta funkcijās ietilpst mežu apsaimniekošanas un izmantošanas uzraudzība, ugunsdrošības un medību reglamentācijas ievērošanas kontrole, ugunsdzēsība, uzraudzība pār kokmateriālu tirdzniecību un dalība meža nozares politikas veidošanā un ieviešanā.
Vēsture
VMD izveidots 1993. gadā, likvidējot Meža ministriju (līdz 1988. gadam — Latvijas PSR Mežsaimniecības un mežrūpniecības ministrija). 1997. gadā tajā bija 32 virsmežniecības ar 259 mežniecībām, kuras vēlāk vairākos posmos tika lielā mērā apvienotas.
Struktūra
Valsts mežu dienestu 2021. gadā vada ģenerāldirektore Aina Stašāne, teritoriāli dienests sadalīts 10 virsmežniecībās un tajās ietilpstošās 29 mežniecībās un 59 nodaļās:
Latvijā pastāv arī citu struktūru mežniecības, tā, piecas mežniecības apsaimnieko "Rīgas mežu" īpašumus.
Statistika
2021. gadā Valsts meža dienesta pamatbudžeta izdevumi bija 15,194 miljoni eiro.
Pēc VMD datiem, Latvijā mežu ir 3,05 miljoni hektāru (52% zemes kopplatības), 49% no kuriem pieder valstij. No mežu platībām 90,6% aizņem meži, 5,0% purvi, 2,5% — infrastruktūras objekti. Tiek paredzēts tālāks apmežojuma pieaugums.
2019. gadā Latvijā tika atjaunoti 44,6 tūkstoši hektāru meža, no kuriem valsts mežos bija 15,6 miljoni. Atjaunošanas tempi bija līdzvērtīgi izciršanas tempiem.
Andreass Kepke
Andreass Kepke (de, dzimis ) ir bijušais Vācijas futbolists, spēlēja vārtsarga pozīcijā, bijis Vācijas futbola izlases dalībnieks.
Karloss Alasraki
Karloss Haime Alasraki (es, dzimis ) ir amerikāņu estrādes komiķis un balss aktieris. Viņš ir ierunājis tēlus animācijas filmās "Jautrās pleznas", "Jautrās pleznas 2", un "Rotaļlietu stāsts 3". Viņa vecāki ir no Argentīnas.
Andreass Kepke
No 2004. gada līdz 2021. gadam Kepke bija Vācijas futbola izlases vārtsargu treneris.
Sasniegumi
1. FC Nürnberg
Vācija
Individuālie sasniegumi
Ciemupes iela
Ciemupes iela ir iela Rīgā, Vidzemes priekšpilsētā, Teikā un Juglā. Tā sākas pie krustojuma ar Juglas ielu un beidzas krustojumā ar Juglas krastmalu. Ielas garums ir 157 metri.
Stade Maurice Dufrasne
Stade Maurice Dufrasne ir stadions Ljēžā, Beļģijā. Stadionā ir 27 670 sēdvietas un tajā savas mājas spēles aizvada Ljēžas "Standard".
Charlie Hebdo
Charlie Hebdo ir franču satīras iknedēļas laikraksts. Tas publicē karikatūras, ziņojumus, polemiku un anekdotes. Laikraksts izveidots 1970. gadā. 1981. gadā tas beidza darbību, bet 1992. gadā atkal tika izdots.
Laikraksta birojam divas reizes ir uzbrukuši teroristi. Pirmo reizi 2011. gadā, bet otro reizi — 2015. gadā. 2015. gadā Charlie Hebdo apšaudē divi bruņoti vīrieši maskās iebruka laikraksta birojā un nogalināja 12 cilvēkus. Teroristu uzbrukuma iemesls bija žurnālā publicētās karikatūras, kas attēloja islāma pravieti Muhamedu.
Gneiss
Gneiss (no de) ir metamorfs iezis, kuru veidojošie minerāli ir plagioklazs, kvarcs, kālija laukšpats (mikroklīns un ortoklazs); mazākā mērā biotīts, muskovīts, piroksēns, granāts u.c. Nosaukums, iespējams, cēlies no sakšu kalnraču termina, ar ko apzīmēti tukši, rūdas pavadošie ieži. Gneiss ir viens no Zemes garozā visbiežāk sastopamajiem iežiem. Tie veido lielāko daļu Zemes garozas kristālisko vairogu (Baltijas, Kanādas, Aldanas u.c.), kā arī seno platformu pamatnes.
Daugavpils dome
Daugavpils pilsētas dome ir Daugavpils pilsētas augstākā pašpārvaldes iestāde, kas tika izveidota 1994. gadā pēc 1994. gada pašvaldību vēlēšanām, nomainot LR Augstākās Padomes iecelto Daugavpils pilsētas pagaidu valdi. Pilsētas dome sastāv no 15 deputātiem, ko ievēl reizi četros gados pašvaldību vēlēšanās.
Vēsture
Pašvaldība Daugavpilī tika pirmoreiz nodibināta 1582. gadā ar Polijas karaļa un Lietuvas lielkņaza Stefana Batorija privilēģiju, kas piešķīra Daugavpilij Magdeburgas tiesības, uz ko pamata pilsētā tika izveidots maģistrāts. Kopš 1905. gada izvietojas pilsētas centrā Krišjāņa Valdemāra ielā 1.
Ļovāni (Varakļānu pagasts)
Ļovāni ir ciems Varakļānu novada Varakļānu pagastā. Atrodas pagasta austrumos 3,4 km no pagasta centra Kokariem, 2,5 km no novada centra Varakļāniem un 198,4 km no Rīgas.
Uļjanova
Uļjanova var būt:
Černes ezers
Černes ezers jeb Melnais ezers (cz) ir 18 hektārus liels ezers Čehijas dienvidrietumos Šumavas kalnu grēdā. Tas atrodas uz ziemeļrietumiem no Železna Rudas pilsētas, mazāk nekā kilometru no robežas ar Vāciju. Černes ezers ir lielākais un dziļākais dabīgas izcelsmes ezers valstī. Notece caur Černi potokas strautu uz Elbas upes baseinu un Ziemeļjūru, bet 2 kilometrus uz dienvidiem atrodas Čertovo ezers, kuram notece uz Donavas baseinu un Melno jūru.
1929. — 1930. gadā šeit tika izbūvēta hidroakumulācijas elektrostacija, kas izmanto ezeru kā augšējo rezervuāru. Aukstā kara gados piekļuve ezeram bija visai ierobežota. 1964. gadā Čehoslovākijas specdienesti šeit veica dezinformācijas operāciju, ezera dibenā it kā atrodot nacistu laika dokumentus, pirms tam tos tur ievietojot.
Tibors Floriāns
Tibors Floriāns (hu; dzimis, miris ) bija ungāru šahists un šaha problēmists, nacionālās un starptautiskās šaha kustības darbinieks; starptautiskais meistars (1950), starptautiskais tiesnesis (1951).
No 1961. līdz 1984. gadam Tibors Floriāns bija Ungārijas Šaha savienības ģenerālsekretārs. 1969. gada sieviešu šaha olimpiādē izpildīja galvenā tiesneša pienākumus. Viņš ir uzrakstījis vairākas šaha grāmatas, no 1983. līdz 1984. gadam bija žurnāla Magyar sakkélet galvenais redaktors. Vairākkārt piedalījās Ungārijas Šaha čempionātos. 1945. gadā bija valsts čempions. Labākie rezultāti starptautiskos turnīros: Belgrada (1948) — 1.-2. vieta; Bukareste (1949) — 4.-5. vieta; Bukareste (1951) — 3.-4. viea; Sanbenedeto del Tronto (1957) — 3, vieta. Viņš bija arī valsts komandas dalībnieks 1952. gada šaha olimpiādē un 1961. gada Eiropas čempionātā.
Floriāns bija arī aktīvs korespondencšaha spēlētājs. Piedalījās 7., 8. un 9. korespondencšaha olimpiadēs.
No piecpadsmit gadu vecuma sastādījis šaha uzdevumus, daudzus no tiem publicējis ar pseidonīmu Feldmann.
Keirošs
Keirošs (pt, Queiróz; sieviešu dzimtē Keiroša) ir portugāļu cilmes uzvārds, kam portugāļu valodas Brazīlijas paveidā sastopams līdzīgs uzvārds ar tādu pašu cilmi — Keiross (pt-BR, Queiróz). Cilvēki ar šo uzvārdu:
Valsts aizsargājamie kultūras pieminekļi Amatas novadā
Šajā lapā apkopoti valsts aizsargājamie kultūras pieminekļi Amatas novadā.
Jakobs Hermanis
Jakobs Hermanis (de) bija vācu regbists, olimpiskās sudraba medaļas ieguvējs.
1900. gada vasaras olimpiskajās spēlēs Hermanis bija Vācijas regbija komandas (FC 1880 Frankfurt) spēlētājs. Viņi olimpiskajā regbija turnīrā, piekāpjoties Francijas komandai, ieguva sudraba medaļu.
Čedžudo
Čedžudo (ko) ir lielākā Dienvidkorejai piederošā sala, ietilpst Čedžudo autonomajā provincē. Lielākā pilsēta — Čedžu. Sala atrodas Korejas šaurumā, tieši uz dienvidiem no Korejas pussalas. Čedžudo ir populārs tūrisma galamērķis. Liela daļa no salas ekonomikas ir atkarīga no tūrisma.
Ģeogrāfija
Čedžudo ir vulkāniska sala. Uz salas atrodas Dienvidkorejas augstākais kalns — Halasans. Sala ir veidojusies pirms aptuveni 2 miljoniem gadu, kainozoja ēras laikā. Sala sastāv galvenokārt no bazalta un lavas. Čedžudo salā ir mitrs subtropu klimats. Vasarā ir karsts un mitrs, kamēr ziemā ir auksts un sauss.
Sala ir apdzīvota jau kopš neolīta periodā, pirms aptuveni 10 000 līdz 8 000 gadiem.
Salā atrodas Halasana nacionālais parks, kas kopš 2007. gada ir iekļauts UNESCO Pasaules mantojuma sarakstā. 2011. gadā sala tika iekļauta septiņu jauno dabas brīnumu sarakstā.
Tūrisms
Salu katru gadu apmeklē ap 15 miljoniem cilvēku. Uz salas atrodas daudzas luksusa viesnīcas un kūrorti. Uz salas atrodas Čedžudo lidosta, taču daudzo tūristu dēļ līdz 2025. gadam tiks uzbūvēta vēl viena lidosta.
Plašā tūrisma dēļ ūdens piesārņojums pludmalēs ir kļuvis par nopietnu problēmu, tāpēc vietējā valdība vēlas panākt, lai līdz 2030. gadam salā nebūtu oglekļa emisiju.
Valdis Āboliņš
Valdis Āboliņš (dzimis Liepājā 1939. gada 14. aprīlī, miris Rietumberlīnē 1984. gada 14. februārī) bija latviešu tautības Rietumvācijas un Rietumberlīnes mākslinieks, mākslas zinātnieks un izstāžu kurators.
1973. gadā Starptautiskajā mākslas tirgū IKI Diseldorfā rīkoja izstādi "20 mākslinieki no Padomju Latvijas". Darbojās Jaunajā tēlotājas mākslas biedrībā (NGBK jeb Neue Gesellschaft für bildende Kunst) Berlīnē 1974. gadā, kā arī organizēja Maijas Tabakas rezidenci Berlīnē Vācijas Akadēmiskā apmaiņas dienesta (DAAD) stipendijas ietvaros. Āboliņš attēlots vairākās Tabakas gleznās.
Ptihodiktioni
Ptihodiktioni (Ptychodictyon) ir diplakantīdu akantodu ģints. Tās pārstāvji bija izplatīti vidusdevonā, no rēzeknes līdz arukilas svītai, Galvenajā devona laukā (Baltija, Ļeņingradas apgabals, Baltkrievija), Vācijas ziemeļos un Špicbergenas rietumu daļā. Šīm zivīm ir zināmas tikai zvīņas. Veseli ķermeņi nav atrasti. Ptihodiktionu ģints tipveida suga ir Ptychodictyon rimosum.
Apraksts
Zivis bija klātas ar dažāda izmēra zvīņām. Daudz ir liela izmēra formu. Vainags ir gluds vai ar daudzām sīkām taisnām vadziņām, sakārtotām "eglītes" veidā. Gludo zvīņu raksturīgākā pazīme ir sarežģīta gļotu un poru kanālu sistēma, kas spīd cauri plānajai virsējai dentīna kārtiņai. Agrīnākajās augšanas plātnēs kanāli daļēji vai pilnīgi ir aizvietoti ar vienkāršajiem odontodiem. Vainaga mezodentīns ir caurausts ar īsiem, uz augšu vērstiem dentīna kanālu izaugumiem. Starp augšupejošajiem kanāliem kakliņā ir attīstīti sarežģīti, šauri dentīna kanāliņi. Pamatnē atrodas lieli asinsvadu kanāli.
Kongsfjords
Krasta līnija izrobota, dienvidu galā ieplūst vairāki lieli ledāji. Fjorda vidusdaļā Blumstrandhalvejas sala, daudz sīku saliņu un klinšu. Fjorda austrumu galā Ossiana Sarsa dabas rezervāts, saliņās fjorda vidusdaļā — Kongsfjorda putnu rezervāts, šaurumā starp Blumstrandhalveju un Hokona VII Zemi — Blumstrandhamnas putnu rezervāts, bet fjorda ziemeļrietumos — Gisezholmenas putnu rezervāts.
Kongsfjorda krasti ir viena no visagrāk cilvēku apgūtajām Svalbāras daļām. Dienvidu krastā atrodas bijusī ogļraču pilsētiņa Nīolesunna, kurā tagad izvietojušās 11 valstu polārstacijas. Ziemeļu krastā pamestās Londonas marmora raktuves.
Jēzus augšāmcelšanās
Jēzus augšāmcelšanās ir kristiešu pārliecība, ka Jēzus Kristus brīnumainā kārtā atgriezies dzīvē svētdienā pēc piektdien veiktās krustā sišanas. Tas ir galvenais princips kristīgajā ticībā un teoloģijā, tāpat tā ir daļa no Nīkejas ticības apliecības: "trešajā dienā augšāmcēlies pēc Svētajiem Rakstiem".
Agilera
Agilera (es) ir spāņu cilmes uzvārds. Cilvēki ar šo uzvārdu:
Iekšējā enerģija
Iekšējā enerģija fizikā (nepārtrauktas vides fizika, termodinamika, statistiskā fizika) ir termodinamiskas sistēmas pilnās enerģijas daļa, kurā neietilpst sistēmas kustības kinētiskā enerģija un mijiedarbības ar citām sistēmām potenciālā enerģija. Iekšējā enerģija ir makroskopisks lielums, kurš sevī ietver sistēmu veidojošo daļiņu mikroskopiskās kustības enerģiju, mijiedarbības enerģiju (molekulārā pievilkšanās un atgrūšanās), iekšmolekulāro un iekšatomāro ķīmisko enerģiju, kā arī kodolenerģiju, starpmolekulu gravitācijas enerģiju un starojuma enerģiju. To apzīmē ar U.
Termodinamikā ķermeņa iekšējo enerģiju iedala divās daļās: saistītā enerģija, kuras mērs ir siltums, kuru ķermenis izdala izotermiskā procesā, un brīvā enerģija, kuras mērs ir darbs, kuru ķermenis veic izotermiskā procesā.
Formulas
Ja neņem vērā iekšmolekulāro (iekšatomāro) enerģiju, tad iekšējo enerģiju U vienam molam gāzes var aprēķināt šādi:
, kur i ir brīvības pakāpju skaits, R ir universālā gāzu konstante, T ir absolūtā temperatūra.
Iekšējā enerģija U, precīzāk, tās izmaiņa \Delta U, pirmā termodinamikas likuma izteiksmēs:
, kur Q ir termodinamiskai sistēmai pievadītā siltuma daudzums, A ir sistēmai pieliktais darbs ;
, kur Q ir termodinamiskai sistēmai pievadītā siltuma daudzums, A ir sistēmas veiktais darbs.
Vēsture
Izpratnes par iekšējo enerģiju veidošanos ilgstoši kavēja aplamais pieņēmums par siltumraža esamību (18. — 19. gs.). Gan siltumraža teorijas laikā, gan pēc tās (šo teoriju aizstāja molekulāri kinētiskā teorija) mēdz veidoties nepareizs priekštats par siltumu kā par kaut ko ķermenī esošu. Pēc molekulāri kinētiskās teorijas nostiprināšanās (19. gs. 2. puse) iekšējā enerģija tika saukta dažādi, piemēram, "ķermeņa enerģija" (Klauziuss), "ķermeņa mehāniskā enerģija dotajā stāvoklī" (lords Kelvins), "ķermeņa iekšējais siltums", "ķermeņa iekšējais darbs" (Ceiners), "darbības funkcija" (Kirhofs).
Pārpuci
Pārpuci ir ciems Krāslavas pagastā, Krāslavas novadā. Atrodas 277 km attālumā no Rīgas.
Ciema apkārtnē atrodas Drīdzs.
Tomass Helmers
Tomass Helmers (de, dzimis ) ir bijušais Vācijas futbolists, spēlēja aizsarga pozīcijā, bijis Vācijas futbola izlases dalībnieks.
Mičela
Mičela var būt:
Tomass Helmers
Lielāko daļu karjeras Helmers ir pavadījis Borussia Dortmund un Bayern Munich komandās, piedaloties gandrīz 400 Bundeslīgas mačos 15 sezonās. Ar Vācijas futbola izlasi uzvarējis 1996. gada Eiropas čempionātā. Piedalījies arī 1992. gada Eiropas čempionātā, kā arī 1994. un 1998. gada FIFA Pasaules kausā.
Sasniegumi
Borussia Dortmund
Bayer Munich
Vācija
Kamila Valijeva
Kamila Valijeva (ru, tt, dzimusi ) ir tatāru izcelsmes Krievijas daiļslidotāja. 2022. gada Eiropas čempione, divkārtēja Krievijas čempionāta medaļniece (arī čempione 2022. gadā). Pašreizējā pasaules rekordiste īsajā, izvēles programmā, kā arī kopējā punktu summā, kopumā karjeras laikā uzstādījusi deviņus pasaules rekordus.
Piedalījusies Pekinā, kur komandu sacensībās izcīnīja zelta medaļu. Olimpisko spēļu laikā tika izplatīta informācija, ka sportistes dopinga analīzēs 2021. gada decembrī tika atklāts trimetazidīns (var uzlabot sportista izturību) un uztura bagātinātāji. Tika uzsākta izmeklēšana, pēc kuras tiks noteikts, vai Valijeva tiks apbalvota ar jebkādām Pekinas olimpiskajās spēlēs izcīnītām medaļām.
Meiju iela (Rīga)
Meiju iela ir iela Rīgā, Vidzemes priekšpilsētā, Juglā. Tā sākas pie krustojuma ar Salamandras ielu un beidzas sturpceļā pie Juglas upes. Ielas garums ir 281 metrs.
Ielu savienojumi
Meiju iela krustojas ar:
Valsts aizsargājamie kultūras pieminekļi Apes novadā
Šajā lapā apkopoti valsts aizsargājamie kultūras pieminekļi Apes novadā.
Shenzhou 16
Shenzhou 16 (zh, ) ir Ķīnas pilotējams kosmosa kuģis. Tas orbītā tika palaists 2023. gada 30. maijā. Kosmosa kuģis orbitālajā stacijā Tiangong nogādāja 5. ekspedīciju.
Apkalpe
Kuģa Shenzhou 16 apkalpe augšupceļā un lejupceļā:
Beihanas Universitātes profesors Gui Haičao ir pirmā Ķīnas civilā persona kosmosā. Pārējie divi kosmonauti ir Tautas Atbrīvošanas armijas virsnieki.
Lidojuma gaita
Kosmosa kuģis tika palaists 01:31:10 UTC ar nesējraķeti Chang Zheng 2F no Dzjucjuaņas Pavadoņu palaišanas centra. Ar šo startu tika sasniegts rekordliels skaits cilvēku orbītā (17): seši Ķīnas pilsoņi, pieci amerikāņi, trīs krievi, divi Saūda Arābijas pārstāvji un viens Apvienoto Arābu Emirātu kosmonauts.
Pelēkā zīlīte
Pelēkā zīlīte (Poecile montanus) ir zīlīšu dzimtas (Paridae) dziedātājputns, kas sastopams plašā mērenās un subtropu joslas areālā Eirāzijā. Izdala 14 pasugas.
Izplatība
Pelēkā zīlīte izplatīta gandrīz visā Eiropā, izņemt tās dienviddaļu gar Vidusjūru, kā arī nav sastopama Islandē un Īrijā. Skandināvijā areāls plešas līdz Nordkapam, austrumu virzienā plašā zonā šķērso Sibīriju līdz Kamčatkai un Japānai. Āzijā uz dienvidiem pelēkā zīlīte sastopama Tjanšanā un Ķīnā (austrumos un centrālajā daļā).
Latvijā
Skaits migrācijā gadu no gada mainās, maksimuma gados pieņemot invāzijas apmērus. Šajā laikā Latvijā ieceļo un caurceļo pelēkās zīlītes arī no ziemeļiem un ziemeļaustrumiem.
Latvijā sastopama Ziemeļeiropas pasuga Poecile montanus borealis.
Izskats
Pelēkā zīlīte ir neliela vai vidēji liela zīlīte ar platu galvu, spēcīgu kaklu un asu knābi. Ķermeņa garums 11—13 cm, spārnu plētums 17–21 cm, svars 8—15 g.
Ziemeļeiropas pasugai P. m. borealis apspalvojums uz muguras brūngani pelēks, vēders gaiši pelēcīgs, sāni ar siltu, gaiši brūnu toni. Galvas virsa un pazode matēti melna, melnums pazodē izplūdis, dažkārt sniedzas līdz pat guzai. Vaigi balti. Spārnu lidspalvu ārmalas baltas un uz tumši pelēkajiem spārniem veido bālu joslu, kas labi redzama tuvumā. Turklāt novērojama jaunam apspalvojumam, bet vecākam var būt jau neesoša. Vasarā un jaunajiem putniem šī josla vāji redzama. Kājas zilganpelēkas, knābis melns, acis tumši brūnas.
Pasugas
Pasugas savstarpēji atšķiras gan ar lielumu, gan apspalvojuma krāsu. Jo tālāk uz rietumiem, jo apspalvojums kļūst brūnāks un otrādāk — jo tālāk uz austrumiem, jo pelēkāks. Dēļ brūnā apspalvojuma Lielbritānijas pasuga P. m. kleinschmidti grūti atšķirama no purva zīlītes, tādēļ līdz pat 19. gadsimta beigām pelēkā zīlīte netika atpazīta.
Līdzīgas sugas
Pelēkā zīlīte ir līdzīga purva zīlītei, bet pirmajai ir lielāka galva un kopumā izskatās masīvāka. Toties spārni un aste ir īsāki nekā purva zīlītei. Pelēkajai zīlītei uz spārniem gaiša josla, kas gan saskatāma tikai tuvumā, vaigi baltāki, mugura pelēkāka, pazodes melnais laukums lielāks un platāks, galvas virsa matēti melna, pie knābja augšējās daļas pamatnes nav baltā punkta. Visgrūtāk no purva zīlītes atšķirt Lielbritānijas pasugu. Drošākā noteikšanas pazīme dabā ir balss. Pelēkās zīlītes sauciens ir aizsmacis, gari stiepts “čē–čē– čē” ar uzsvērtām katras zilbes beigām (it kā sauc savu vārdu “pe–lē–kā”), savukārt purva zīlītes sauciens ir ātrs “či–dedededede”.
Salīdzinot ar meža zīlīti, pelēkā zīlīte ir lielāka, masīvāka, ar lielāku galvu un garāku asti.
Uzvedība
Pelēkā zīlīte mājo gan zemienēs, gan kalnos, galvenokārt uzturoties skujkoku mežos (priežu, egļu un lapegļu) gar upēm un ezeriem. Bieži sastopama mitrās un aizaugušās vietās (sfagnu purvos un krūmainās, blīvās vītolu, alkšņu, bērzu vai plūškoku audzēs).
Rudeņos un ziemā parasti uzturas bariņos kopā ar citām zīlīšu sugām. Ziemas periodā apmeklē putnu barotavas.
Barība
Barojas ar bezmugurkaulniekiem (galvenokārt kukaiņiem un zirnekļiem) un to kāpuriem, arī ar augu sēklām. Barību meklē zem atlekušas koku mizas, zaros zem ķērpjiem, retāk uz zemes. Vasaras beigās un rudenī slēptuvēs uzkrāj ziemai barības rezerves. Pētījumi liecina, ka pelēkā zīlīte sezonas laikā noglabā apmēram 15 kg barības.
Ligzdošana
Ligzdošanas sezona ilgst no aprīļa līdz jūlijam. Pelēkās zīlītes veido monogāmus pārus uz mūžu. Galvenokārt ligzdo satrupējušu koku stumbeņu dobumā, kuru pāris vai nu kopīgi izkaļ, vai izmanto jau esošu dobumu. Reizēm koka stumbenis ir ļoti neliels, tikai 7–8 cm, un zīlītes ligzdu no ārpasaules noslēpj tikai koka miza. Iecienīti koki ligzdošanai ir alkšņi, bērzi, vītoli, plūškoki, papeles, lazdas un apses, retāk skujkoki. Reizēm dobums tiek izkalts trupējošā sētas mietā.
Dobums parasti atrodas līdz 3 m augstumam, bieži zemāk par metru un ļoti reti līdz 10 m augstumam. Pēc tam mātīte dobumā būvē ligzdu, izmantojot mizas un skaidu gabaliņus, sausu zāli, augu šķiedras, dzīvnieku vilnu un spalvas, retos gadījumos arī sūnas. Izņēmuma gadījumos ligzdo arī būrīšos.
Sezonā 1—2 perējumi. Dējumā 4—11 baltas olas ar brūniem raibumiņiem (visbiežāk 6—9 olas). Dējuma lielums tieši saistīts ar dobuma lielumu. Inkubācijas periods ilgst 13—15 dienas, perē tikai mātīte. Par mazuļiem rūpējas abi vecāki. Jaunie putni izlido 15—20 dienu vecumā.
Borispiļas starptautiskā lidosta
Borispiļas starptautiskā lidosta (uk; IATA: KBP, ICAO: UKBB) ir starptautiska lidosta Borispiļā, 29 kilometrus uz austrumiem no Ukrainas galvaspilsētas Kijivas. Tā ir lielākā lidosta valstī, apkalpojot 65% no pasažieru apjoma, ieskaitot visus starpkontinentālos lidojumus un vairumu no starptautiskajiem lidojumiem. Kopā ar mazāko Žuļanu lidostu tā ir viena no divām Kijivas pasažieru lidostām.
Termināļi
Borispiļas Starptautiskajā lidostā ir četri aktīvi termināļi, viens no tiem kravas, bet vēl viens VIP terminālis. 2015. gadā tiek plānots pabeigt vēl vienu termināli (E termināli), kam plānota 2000 pasažieru kapacitāte stundā. Vecais A terminālis tika slēgts 2011. gada 15. septembrī, novirzot visus vietējos pasažierus uz termināli B. Jaunākais no termināļiem D tika atklāts 2012. gada 28. maijā.
Baldones draudzes novads
Baldones draudzes novads jeb Baldones ķiršpēle (de) bija administratīva vienība Kurzemes un Zemgales hercogistes Jelgavas virspilskunga iecirkņa Bauskas pilskunga iecirkņa (Hauptmannschaft Bauske), vēlākā Kurzemes guberņas Bauskas apriņķa (1819—1918) sastāvā.
Tagad bijušā Baldones draudzes novada teritorija ietilpst Ķekavas novadā.
Muižas Baldones draudzes novadā (1841)
Atsauce: {| table width=99%
Kroņa muižas
{| table width=99%
Metkalfa likums
Metkalfa likums nosaka, ka telesakara tīklu vērtība ir vienāda ar tam pieslēgto lietotāju skaitu, kāpinātu kvadrātā (n2).
Grafiskais romāns
Grafiskais romāns jeb grafiskā novele (en) ir komiksu paveids. Sevī ietver romānu, kas izdots grafiskā variantā, un kur galvenais ir zīmējums nevis teksts. Nav zināma precīza šī termina izcelsme. Mūsdienās šo terminu izmanto komiksu autori, lai distancētu savus darbus no komiksu pamatmasas, kas paredzēti bērnu auditorijai.
Pēc satura šie romāni pārsvarā ir tendēti uz pieaugušo auditoriju un tiek atzīmēti ar vecuma ierobežojuma indeksu (en). Grafiskie romāni no tradicionālajiem komiksiem un mangas atšķiras ne tikai ar sižetu un zīmējumu kvalitāti, bet arī ar ārējo izskatu un cenu. Romāni parasti tiek izdoti cietajos vākos un kvalitatīva papīra, standarts no 46 līdz 48 lapaspusēm (mēdz būt arī vairāk). Vēl grafiskie romāni atšķiras ar to, ka lielākoties romānu veido viens cilvēks, maksimums trīs: scenārija autors, ilustrators un krāsotājs.
Grafiskais romāns Eiropā
Visbiežāk grafiskos romānus izdod Francijā un Beļģijā. Francijā grafiskie romāni tiek uzskatīti par mākslas devīto paveidu un tiek atbalstīti valsts līmenī.
Pazīstamākie autori:
Grafiskais romāns Amerikas Savienotajās Valstīs
Grafiskais romāns ir orientēts uz pieaugušo auditoriju un atšķiras ar labāku sižetu un zīmējumiem. ASV atšķirībā no Eiropas daži grafiskie romāni pēc apjoma nepārsniedz komiksu apjomu un iznāk mīkstajos vākos. Ļoti populāri ir grafiskie romāni par izdomātām galaktikām (Zvaigžņu kari, Svešie), kā arī populāru fantastisko romānu adaptācijas (Ambera hronikas, Hobits).
Pazīstamākie autori:
Marius
Marius var būt:
Askoli Pičēno province
Askoli Pičēno province (it) ir viena no Itālijas provincēm valsts centrālajā daļā, Markes reģionā. Provinci austrumos apskalo Adrijas jūra. Tās administratīvais centrs un lielākā pilsēta ir Askoli Pičēno. Provinces kopējā platība ir 12281km2, 2008. gada beigās tajā dzīvoja 212 846 iedzīvotāji. Askoli Pičēno province sīkāk iedalās 49 komūnās.
Kāršmežupe
Kāršmežupe (arī Kāršmeže) ir Vēždūkas kreisā krasta pieteka Ventspils novadā.
Izteka - uz austrumiem no Rāpatiem. Tek rietumu-ziemeļrietumu virzienā. Ietek Vēždūkā lejpus Sirgumiem.
Upi šķērso valsts autoceļš V1347 (Rāpati–Krievciems), tās krastos neatrodas lielākas apdzīvotās vietas.
Priedkalns
Priedkalns var būt:
Lietus sezona
Lietus sezona jeb mitrā sezona ir gadalaiks, kuram raksturīgi, ka noteiktā laika posmā, parasti dažu mēnešu laikā, no gada nokrišņu daudzuma izkrīt lielākā daļa nokrišņi, galvenokārt, lietus veidā. Lietus sezona ir raksturīga subekvatoriālajai joslai, kā arī subtropu joslai. Indijā lietus sezonu dēvē par musonu sezonu. Pēc Kepena klimata klasifikācijas lietus sezonā ietilpst visi tie mēneši, kuros izkrīt 60 un vairāk mm nokrišņu. Pretējais lietus sezonai ir sausuma sezona.
Borisov-Arena
Borisov-Arena ir stadions Barisavā, Baltkrievijā. Stadionā ir 13 126 sēdvietas un tajā savas mājas spēles aizvada Barisavas BATE.
Valsts aizsargājamie kultūras pieminekļi Auces novadā
Šajā lapā apkopoti valsts aizsargājamie kultūras pieminekļi Auces novadā.
Matuļi (Varakļānu pagasts)
Matuļi ir ciems Varakļānu novada Varakļānu pagastā. Atrodas pagasta ziemeļaustrumos 6,1 km no pagasta centra Kokariem, 5,2 km no novada centra Varakļāniem un 206,1 km no Rīgas.
Apdzīvotā vieta atrodas nomaļus no valsts autoceļiem, Strodaukas upes krastā.